open-index/open-wikipedia-markdown huggingface dataset:
Draaibank

duimnael|'n Hwacheon-draaibank vir metaal, maar ander materiale kan ook hierop gedraai word

'n **Draaibank** is 'n masjien wat 'n werkstuk om 'n as roteer vir die doel om verskeie bedrywighede soos sny, skuur, karteling, boor of algemene vervorming op die werkstuk toe te pas, om so 'n voorwerp te vervaardig wat simmetries om die sentrale draai as is. Anders as meeste ander masjineringsprosesse word die gereedskap nie aangedryf nie maar eerder die werkstuk. **Draaiwerk** is die aksie of vaardigheid vir die gebruik van 'n draaibank.

Draaibanke word vir die masjinering van metaal, plastiek, glas en hout gebruik.

## Algemene Komponente 
### As 
[duimnael|regs|'n [Horlosiemaker gebruik 'n klein **draaibank**. Let op die gebruik van katrolle in plaas van 'n ratkas vir spoed beheer]]
In meeste gevalle kom die as uit die ratkas uit, wat gewoonlik deur 'n elektriese motor aangedryf word. Maar daar is wel draaibanke wat nie van 'n ratkas gebruik maak nie maar eerder van bande en katrolle.

### Kloukop 
[duimnael|'n Self gesentreerde [kloukop en sleutel]]

Op 'n draaibank kom die kloukop vas aan die as. Daar is verskillende tipes kloukoppe, elk vir 'n sekere doel. Die kloukop hou die werkstuk vas sodat dit saam met die as roteer.

### Loskop 
Die loskop is aan die teenoorgestelde kant van die kloukop geleë. Die loskop is op dieselfde denkbeeldige as van rotasie. Dit kan links en regs geskuif word na gelang. Die loskop het verskeie take waarvan die mees algemene is om langer werkstukke stabiel te hou tydens rotasie met 'n senterstuk. Die loskop kan gebruik word om 'n boorpunt in te monteer om gate in die werkstuk te boor.

### Beitelhouer 
Die beitelhouer word gebruik om die gereedskap waarmee die werkstuk bewerk word vas te hou. Die beitelhouer maak op 'n drabalk vas wat links en regs, & vorentoe en agtertoe kan beweeg 
## Eksterne skakels 
*
Mount Cook

**Mount Cook** (Māori: *Aoraki*) is met 'n hoogte van 3&nbsp;724 meter die hoogste berg van Nieu-Seeland. Die berg is op die Suideiland in die Nieu-Seelandse Alpe geleë.

[duimnael|links|Mount Cook in [winter met die Hooker-gletser op die voorgrond]]
Mount Cook is op 13 Desember 1642 deur die Nederlandse ontdekkingsreisiger Abel Tasman ontdek. In 1851 is die berg deur die Britse offisier John Lort Stokes ná die Britse ontdekkingsreisiger James Cook genoem; Cook het die eilande van Nieu-Seeland vir die eerste keer omseil. In 1998 is die amptelike naam na **Aoraki / Mount Cook** verander om die historiese Māorinaam *Aoraki* te inkorporeer.

*Aoraki* is die naam van 'n persoon in die tradisies van die *Ngāi Tahu iwi*; 'n vroeë benaming vir die Suideiland is *Te Waka o Aoraki* ("Aoraki se kanoe"). In die verlede het baie geglo dit beteken "wolkdeursteker", 'n romantiese weergawe van die naam se komponente: *ao* (wêreld, bedags, wolk, ens.) en *raki* of *rangi* (dag, hemel, weer, ens.). Histories is die Māorinaam *Aorangi* gespel en het die die gestandaardiseerde Māorivorm
gebruik.

## Verwysings 
## Eksterne skakels 
*
Chilesaurus

***Chilesaurus*** is ’n uitgestorwe genus van teropode-dinosourusse waarvan fossiele in 2004 vir die eerste keer ontdek is deur die sewejarige Diego Suárez in die Toqui-formasie in Chili. Die genus bevat net een spesie, ***Chilesaurus diegosuarezi***. *Chilesaurus* het sowat 150 miljoen jaar gelede in die Laat Jura-periode gelewe.

## Ontdekking 
duimnael|links|’n Illustrasie van die kakebeen.

Fossiele van *Chilesaurus*, ’n rugwerwel en ’n rib, is op 4 Februarie 2004 deur die sewejarige Diego Suárez ontdek terwyl hy saam met sy ouers, die geoloë Manuel Suárez en Rita de la Cruz, in die Aysén-streek op soek was na sierstene. Nog bene is in 2008 ontdek en daar is geglo dat dit dié van verskeie spesies dinosourusse was wat saam gesterf het. Eers later is besef die bene behoort tot dieselfde spesie met ’n vreemde kombinasie van eienskappe.

In 2015 is die tipe-spesie *Chilesaurus diegosuarezi* genoem, na Chili en Diego Suárez.

Die holotipe, **SNGM-1935**, is gevind in die Toqui-formasie uit die geologiese tydsnede Laat Titonium. Dit bestaan uit die redelik volledige skelet en kopbeen van ’n jong dier, maar die pote en die grootste deel van die stert ontbreek. Nog vier skelette en verskeie bene van jong en volwasse diere is daarna gevind.

## Beskrywing 
duimnael|links|Herkonstruksie
[duimnael|links|Grootte in vergelyking met 'n [wolf]]

*Chilesaurus* was sowat 3,2 meter lank van sy neus tot sy stert. Sy mees buitengewone eienskap is sy tande, wat dié van ’n herbivoor is, terwyl sy dinosourusverwante, onder meer die *Tyrannosaurus rex*, vleisvreters was.

## Verwysings 
* 15px Hierdie artikel is vertaal uit die Engelse Wikipedia

## Verdere leesstof 
* news.nationalgeographic.com 2015-04-27  Michael D. Lemonick T. rex's Oddball Vegetarian Cousin Discovered
Mount Tasman

**Mount Tasman** (Māori: *Rarakiroa*) is met 'n hoogte van 3&nbsp;497 meter die tweede hoogste berg van Nieu-Seeland ná die nabygeleë Mount Cook. Die berg is op die Suideiland in die Nieu-Seelandse Alpe geleë.

duimnael|links|Mount Tasman
Mount Tasman is ná die Nederlandse ontdekkingsreisiger Abel Tasman genoem. Die Māorinaam (*horo*: "om te sluk"; koau: "ruig" of bonte witborsduiker) verwys glo na die swelling in die nek van 'n bonte witborsduiker wanneer hy 'n vis insluk.

## Verwysings 
## Eksterne skakels
Oosterwolde

**Oosterwolde** (Wes-Fries: *Easterwâlde*) is 'n groot dorp in die Nederlandse provinsie Friesland. Die dorp lê suidoos van Drachten en ressorteer onder die munisipaliteit Ooststellingwerf (Wes-Fries: *Eaststellingwerf*).

## Bevolking 
* 1954 – 3.634
* 1959 – 4.276
* 1964 – 4.936
* 1969 – 6.338
* 1974 – 8.033
* 2006 – 9.836
* 2009 – 9.927

## Beeldbepalende geboue 

Lêer:Netherlands, Oosterwolde, Dorpskerk (1).jpg|Kerk van Oosterwolde
Lêer:Klokkenstoel Oosterwolde 09C.JPG
Lêer:Netherlands, Oosterwolde, Hoofdbrug over de Opsterlandse Compagnonsvaart.jpg|Hoofbrug in Oosterwolde

## Eksterne skakels 
*
Karteling

duimnael|links|Die resultaat na 'n ronde staaf gekartel is
duimnael|'n Karteling-roller

**Karteling** is 'n produksieproses wat gewoonlik op 'n draaibank uitgevoer word, waar 'n patroon van reguit, skuins of gekruisde lyne in die materiaal in gesny of gerol word. Die doel is gewoonlik om beter greep op handgereedskap te verskaf.
Snakerivier

duimnael|links|Die Snakerivier soos voor die Teton-gebergtes
Die **Snakerivier** (Engels: *Snake River*) is 'n groot noordwes-vloeiende rivier in die noordwestelike Verenigde State. Die Snakerivierhet 'n lengte van 1&nbsp;735 km en is die grootste sytak van die Columbiarivier, die waterrykste rivier in Noord-Amerika, wat in die Stille Oseaan uitmond, asook die langste rivier in die Pasifiese Noordweste van Noord-Amerika.

Die Snakerivier ontspring in die Yellowstone Nasionale Park in die Rotsgebergte, Wyoming, en vloei in suidelike rigting deur die Grand-Teton-Nasionale Park. Na die Snake River Canyon vloei die rivier in westelike rigting en bereik die *Snake River Plain*, 'n wye vlakte, wat oor 600 km oor die suidelike Idaho streek. Die Snakerivier vloei naby stede soos Idaho Falls, Pocatello, Twin Falls en Boise. Vanaf hier vorm die rivier die grens tussen die Amerikaanse deelstate Idaho en Oregon. Net suid van Lewiston vloei die Snakerivier deur die Hells Canyon, met 'n diepte van 2&nbsp;410 een van die diepste klowe ter wêreld. Hier bereik die rivier die deelstaat Washington en mond naby Pasco in die Columbiarivier uit.

## Verwysings
Oostmahorn

duimnael|300px|Havenlicht

**Oostmahorn** (Wes-Fries: *De Skâns*) is 'n dorp in die Nederlandse provinsie Friesland (Wes-Fries: *Fryslân*). Die dorp lê 14 kilometer noordoos van Dokkum by Anjum en ressorteer onder die munisipaliteit Noardeast-Fryslân.

## Beelde 

Lêer:Oostmahorn - Haven.jpg|Hawe van Oostmahorn
Lêer:Oostmahorn - kruitmagazijn.jpg|Kruitmagasyn
Lêer:Oostmahorn - gravure Bouttats 1674.jpg|Oostmahorn in 1674 volgens Gaspar Bouttats I

## Eksterne skakels 
*
Wanswerd

**Wanswerd** (Wes-Fries: *Wânswert*) is 'n dorp in die Nederlandse provinsie Friesland. Die dorp lê op 'n heuwel wes van Dokkum. Dit ressorteer onder die munisipaliteit Noardeast-Fryslân en het sowat 204 inwoners (2014-sensus).

## Bevolkingsontwikkeling 
## Beeldbepalende geboue 

Lêer:Wanswerd Kerk 7861.JPG|Petruskerke
Lêer:Molendevictor.jpg|Molen Victor

## Eksterne skakels
Carel Greeff

**Carel Greeff** (* 20 Mei 1990) is ’n rugbyspeler wat vir die Cheetahs as flank speel in die Superrugbyreeks en vir die Griekwas in die Curriebekerreeks.

## Loopbaan 
### Jeug 
Greeff het die Luiperds in 2006 by die Grant Khomo-week, in 2007 by die o/18 Akademieweek en in 2008 die o/18 Cravenweek verteenwoordig.  In 2008 is hy gekies vir die Suid-Afrikaanse o/18 Elitespan na sy vertoning by die Cravenweek.

Na sy skoolloopbaan het hy hom by die Natalse Haaie aangesluit en vir hulle in die o/19 Provinsiale Kampioenskap uitgedraf.

### Goue Leeus 
In 2011 het Greeff sy eersterangse debuut vir die Goue Leeus gemaak in ’n vrienskaplike wedstryd teen die Valke voor die aanvang van die 2011 Curriebeker Premierafdeling.  Hy het egter nooit in die toernooi self gespeel nie maar het die Goue Leeus se o/21-span in die Provinsiale Kampioenskap in twaalf wedstryde verteenwoordig.

### Varsity Rugby 
Greeff het in die 2013 Varsitybeker vir die Universiteit van die Witwatersrand gespeel en vyf drieë in sewe wedstryde gedruk en was die gesamentlike voorste driedrukker in die toernooi.

### Griekwas 
Voor die 2013 Curriebekerseisoen het Greeff hom by die Griekwas aangesluit.  Hy het sy debuut aldaar in die eerste wedstryd van die seisoen teen die Natalse Haaie gemaak.  Hy het ’n drie in beseringstyd gedruk om die telling gelykop te maak met 30 elk waarna die drie verdoel is vir ’n oorwinning deur die Griekwas.

### Cheetahs 
In 2014 is Greeff in die Cheetahs se groep vir die Ruperrugbyseisoen ingesluit.  Hy was op die plaasvervangerbank vir die wedstryde teen die Western Force en die Brumbies maar het nie op die veld gegaan nie.

Hy het egter sy Superrugbydebuut op 24 Mei gemaak toe hy as plaasvervanger teen die Stormers uitgedraf het.

## Eksterne  skakels 
*

## Verwysings
Vlag van Kasakstan

Die **nasionale vlag van Kasakstan** is op 4 Junie 1992 amptelik in gebruik geneem. Die vlag vertoon ’n goue son-en-arend-motief in die middel van ’n eenvoudige blou baan met ’n vertikale ornamentele patroon op die vlagpaalkant.

## Simboliek 
Die ornamentele patroon stel die kuns en kulturele tradisies van die ou kanaat en die Kasakke voor. Die ligblou agtergrond stel die verskeie Turkse volkere voor wat deel uitmaak van die hedendaagse bevolking van die land, insluitend die Kasakke, Tartare, Oeigoere, Oesbeke en andere. Die ligblou stel ook vrede, vryheid, kulturele en etniese eenheid van die Kasakse nasie. Die son stel die bron van lewe en energie voor. Dit is ook ’n simbool van rykdom en oorvloedigheid; die son se 32 strale is soos graan wat die basis van oorvloedigheid en welvaart is.

Mense van verskillende Kasakse stamme het vir eeue reeds ’n goue arend op hul vlae gehad. Die steppe-arend stel die mag van die staat voor. Vir die moderne nasie van Kasakstan is die arend ’n simbool van onafhanklikheid, vryheid en die toekoms.

## Ontwerp 
Die vlag van Kasakstan het ’n goue son met 32 strale oor ’n swewende goue steppe-arend, albei gesentreer op ’n eenvoudige hemelsblou baan; op die wapperkant is ’n nasionale ornamentele patroon “kosjkar-muïz” (die ramshoring) in goud. Die dimensies van die vlag is in ’n verhouding van 1:2.

## Ander vlae 
### Vorige vlae 

Lêer:Proposed Flag of the Alash Autonomy.svg| Vlag van die Alasj Outonomie, 1917 tot 1920
Lêer:Flag of Kazakh SSR (1937-1940).svg| Vlag van die Kasakse SSR, 1937 tot 1940
Lêer:Flag of Kazakh SSR (1940-1953).svg| Vlag van die Kasakse SSR, 1940 tot 1953
Lêer:Flag of the Kazakh SSR.svg| Vlag van die Kasakse SSR, 1953 tot 1991

### Verwante vlae 

Lêer:Naval Ensign of Kazakhstan.svg| Vlootvaandel van Kasakstan
Lêer:Naval Jack of Kazakhstan.svg| Vlootgeus van Kasakstan
Lêer:Flag of the President of Kazakhstan (1995–2012).svg|  Presidensiële Standaard van Kasakstan, 1991 tot 2013
Lêer:Flag of the President of Kazakhstan.svg| Presidensiële Standaard van Kasakstan
Lêer:Flag of Kazakhstan (1992).svg|  Variant van die vlag van Kasakstan

## Sien ook 
## Verwysings 
## Eksterne skakels 
*  Kasakstan by *Flags of the World*.
*
Hyundai Terracan

Die **Hyundai Terracan** is 'n mediumgroot SNV wat vanaf 2001 tot 2007 deur die Suid-Koreaanse vervaardiger Hyundai vervaardig is. Dit is gebaseer op die **Hyundai Highland** konsep en verskyn as 'n onderstelafgeleide van die tweede generasie Mitsubishi Pajero. Dit word aangedryf deur een van twee enjins: 'n 2,9 liter-inlynvier Hyundai J-enjin, of 'n 3,5 liter V6 Hyundai Sigma-enjin. Die naam van die motor is afgelei van "terra" (grond) en "Khan" (koning). Die Hyundai Veracruz het die Terracan vervang.

Australiese spesifikasie Terracans was beskikbaar in twee afwerkingsvlakke - basies en Highlander. Highlander modelle was as standaard toegerus met leersitplekke, klimaatbeheerlugversorging en 'n outomatiese 4WD-ewenaar wat in die rit kon oorskakel. Al die modelle het met laestrek-ratte en 'n aparte leerraam-onderstel verskyn.

## Galery 

Lêer:Hyundai Terracan pre-facelift front.jpg|2001–2003 Hyundai Terracan vooraansig
Lêer:Hyundai Terracan rear.jpg|2001–2003 Hyundai Terracan agteraansig
Lêer:Hyundai Terracan front 20071002.jpg|2004–2007 Hyundai Terracan vooraansig
Lêer:Hyundai Terracan rear 20071002.jpg|2004–2007 Hyundai Terracan agteraansig

## Eksterne skakels 
* 

## Verwysings
Diante do Trono

**Diante do Trono** (*Voor die Troon*) is 'n Brasiliaanse Christelike musiekgroep wat deur Ana Paula Valadão gelei word. Die groep is afkomstig van Belo Horizonte, Minas Gerais, Brasilië. Hulle het meer as 15 miljoen albums verkoop.

## Diskografie 
**Diante do Trono-reeks**

* *Diante do Trono* (1998)
* *Exaltado* (2000)
* *Águas Purificadoras* (2000)
* *Preciso de Ti* (2001)
* *Nos Braços do Pai* (2002)
* *Quero Me Apaixonar* (2003)
* *Esperança* (2004)
* *Ainda Existe Uma Cruz* (2005)
* *Por Amor de Ti, Oh Brasil* (2006)
* *Príncipe da Paz* (2007)
* *A Canção do Amor* (2008)
* *Tua Visão* (2009)
* *Aleluia* (2010)
* *Sol da Justiça* (2011)
* *Creio* (2012)
* *Tu Reinas* (2014)
* *Tetelestai* (2015)
* *Deserto de Revelação* (2017)
* *Outra Vez* (2019)

**Crianças Diante do Trono-reeks**

* *Crianças Diante do Trono* (2002)
* *Amigo de Deus* (2003)
* *Quem é Jesus?* (2004)
* *Vamos Compartilhar* (2005)
* *Arca de Noé* (2006)
* *Samuel, O Menino Que Ouviu Deus* (2007)
* *Para Adorar ao Senhor* (2008)
* *Amigos do Perdão* (2010)
* *Davi* (2012)
* *Renovo Kids* (2015)
* *DT Babies* (2016)

**Další alba:**

* *Aclame ao Senhor* (2000)
* *Shalom Jerusálem* (2000)
* *Brasil Diante do Trono* (2002)
* ''In the Father's Arms* (2006)
* *En los Brazos del Padre* (2006)
* *Sem Palavras* (2006)
* *Tempo de Festa* (2007)
* *Com Intensidade* (2008)
* *Glória a Deus* (2012)
* *Global Project: Português* (2012)
* *Suomi Valtaistuimen Edessä* (2012)
* *Renovo* (2013)
* *Läpimurto* (2014)
* *Deus Reina* (2015)
* *Deutuschland Vor Dem Thron* (2015)
* *Pra Sempre Teu* (2016)
* *Imersão* (2016)
* *Muralhas* (2017)
* *Imersão 2* (2017)
* *Eu e a Minha Casa* (2018)
* *Imersão 3'' (2019)

## Verwysings 
## Eksterne skakels 
* Amptelike webwerf
Piet Crous

**Petrus Arnoldus Crous** (*Piet*) (gebore 2 Julie 1955 in Johannesburg) is 'n voormalige Suid-Afrikaanse juniorswaargewigbokser. Hy het in 1984 die WBA-kruisergewigwêreldtitel gewen toe hy Ossie Ocasio met punte geklop het.

## Professionele boksloopbaan 
Crous het professionele status in 1977 verkry, en die WBA-ligswaargewigtitel verower met 'n punteoorwinning oor Ossie Ocasio in 1984. Hy het die gordel een keer suksesvol verdedig, voor hy dit die volgende jaar afgestaan het aan Dwight Muhammad Qawi ná 'n tegniese uitklophou. Crous was tweekeer op die planke in die elfde ronde. Hy het in 1987 uitgetree.

## Verwysings 
## Eksterne skakels 
* Profiel op boxrec.com
Vlag van Katar

Die **nasionale vlag van Katar** is op 9 Julie 1971 amptelik in gebruik geneem. Die vlag vertoon twee vertikale bane in wit aan die vlagpaalkant en maroen aan die wapperkant, geskei deur nege wit driehoeke wat ’n sigsaglyn vorm.

## Simboliek 
Die wit stel vrede voor, die maroen (wat in ’n vroeëre weergawe rooi was) stel die bloed wat gevloei het in talle oorloë in Katar voor terwyl die sigsaglyn Katar voorstel as die negende lid van die ‘herenigde Emirate’ van die Persiese Golf aan die einde van die Katars-Britse verdrag in 1916.

## Ontwerp 
duimnael|Wapperende vlag van Katar
Die gebruik van ’n pers kleur in Katar dateer ’n paar eeue terug. Daar word aangevoer van Katar die eerste was om ’n kleurstof van skulpvis te maak gedurende die tydperk van die Kassiete en dat hulle ’n kleurstofindustrie aan die kus van Katar bedryf het wat die pers kleurstof vervaardig het. Katar was ook bekend vir sy produksie van pers kleurstof gedurende die regering van die Sassanidiese Ryk. Mohammed bin Thani, wat van 1847 tot 1876 aan bewind was, het ’n vlag met ’n pers-rooi kleur voorgestel in ’n poging om die staat te verenig en om die geskiedkundige betekenis daarvan uit te lig. Die vlag se kleure is deur die son verdonker wat uitgeloop het op die maroen kleur. In 1932 het die Britse Vloot voorgestel dat ’n amptelike vlag ontwerp moes word. Hulle het voorgestel dat die vlag rooi moes wees maar Katar het verkies om maroen te gebruik.

Die ontwerp van die Katarse vlag is 11 in hoogte by 28 in breedte (die wit baan is 8, die maroen baan is 18 en die sigsagvorm is 2).

## Geskiedenis 
Die vlag van Katar is aanvaar voordat Katar op 3 September 1971 onafhanklikheid van Brittanje verkry het. Katar het sy eenvoudige rooi vlag gewysig met die toevoeging van ’n vertikale wit baan aan die vlagpaalkant om te strook met die Britse riglyne in die middel-19de eeu. Die negepuntige getande rand is in die middel van die 20ste eeu tot die vlag toegevoeg en rooi is laat vaar vir maroen in 1949. Dit het aanleiding gegee tot die huidige vlag. In 1855 het Sjeik Jassim bin Mohammed Al Thani reeds ’n vlag met ’n soortgelyke patroon gebruik met ’n pers-rooi en wit kleurskema. Hoewel ’n soortgelyke vlag in die verhouding 11:30 reeds sedert 1949 gebruik is, is die vlag amptelik op 6 Julie 1971 vir gebruik aanvaar.

## Ander vlae 
### Vorige vlae 

Lêer:Flag of Qatar (c. 1860-1916, 1916-1932).svg|  Vlag van Katar, 1916 tot 1936
Lêer:Flag of Qatar (1936-1949).svg|  Vlag van Katar, 1936 tot 1949
Lêer:Flag of Qatar (1949).svg|  Vlag van Katar, 1949 tot 1971

### Verwante vlae 

Lêer:Air Force Ensign of Qatar.svg| Lugmagvaandel van Katar

### Soortgelyke vlae 

Lêer:Flag of Bahrain.svg| Vlag van Bahrein

## Sien ook 
## Verwysings 
## Eksterne skakels 
*  Katar by *Flags of the World*.
*
HD 7924

**HD 7924** is ’n hoofreeksster van spektraaltipe K met ’n skynbare magnitude van 7,185 wat sowat 55&nbsp;ligjare van die Aarde af in die sterrebeeld Kassiopeia lê. Dit is kleiner, koeler en dowwer as ons Son en het ’n laer massa en metaalinhoud. 

In 2009 is ’n Superaarde-eksoplaneet in ’n wentelbaan om die ster ontdek. In 2015 is nog twee planete ontdek. Die eienskappe van die eerste planeet is hersien en die beraamde massa verminder.

## Verwysings 
*15px Hierdie artikel is vertaal uit die Engelse Wikipedia
Lodewyk XVIII van Frankryk

**Lodewyk XVIII** (Frans: Louis XVIII) was die koning van Frankryk van 1815 tot met sy dood in 1824. Hy was 'n kleinseun van koning Lodewyk XV en 'n broer van koning Lodewyk XVI van Frankryk. Hy het met Marie Louise Joséphine van Savoj getrou in 1771.
Kimswerd

duimnael|links|180px|Molen *De Eenracht*
[duimnael|links|180px|Beeld van *Grutte Pier*-Gerlofs Donia van [Anne Woudwijk]]

**Kimswerd** (Wes-Fries: *Kimswert*) is 'n dorp in die Nederlandse provinsie Friesland. Die dorp lê noordwes van Sneek en ressorteer onder die munisipaliteit Súdwest-Fryslân. Dit was tot 2011 deel van die voormalige munisipaliteit Wonseradeel. Die dorp het sowat 603 inwoners (2011-sensus).

## Bevolking 
* 1954 – 665
* 1959 – 587
* 1964 – 558
* 1969 – 526
* 1974 – 545
* 2004 – 607
* 2011 – 603

## Bekende boorlinge 
* Pier Gerlofs Donia (Kimswerd, 1480 – Sneek, 1520), vryheidsvegter, volksheld en rebel.

## Eksterne skakels 
*
Silverstone-renbaan

Die **Silverstone-renbaan** is 'n motorrenbaan in Engeland langs die Silverstone- en Whittlebury-woonbuurte van Northamptonshire.

Silverstone is die tuiste van die Britse Grand Prix, wat sedert 1948 hier aangebied word. Die 1950 Britse Grand Prix by Silverstone was die eerste wedren in die destydse nuutgevormde FIA Formule Een Wêreldkampioenskap.

## Verwysings
De Fakkel

duimnael|regs|160px|Ds. C.S. Morgan, een van *De Fakkel* se redakteurs.
duimnael|links|160px|Ds. P.A. Winter, ook 'n tyd lank redakteur.
duimnael|regs|160px|Ds. Gustav Radloff, een van *De Fakkel* se redakteurs.
duimnael|links|160px|Ds. J.J.T. Marquard, nog 'n redakteur van die Vrystaat se kerkblad.

***De Fakkel*** was meer as drie dekades lank die amptelike mondstuk van die Nederduitse Gereformeerde Kerk in die Oranje-Vrystaat.

Hierdie kerkblad het in 1877 as 'n maandblad begin en vanaf 1884 halfmaandeliks tot die einde van 1909 verskyn toe dit weer met *De Kerkbode* geamalgameer het. Hoewel die redaksie, en veral onder redakteurskap van di. C.S. Morgan, G. Radloff, P.A. Winter en J.J.T. Marquard, 'n opdraande stryd ten opsigte van gewone bydraes en veral intekenare moes voer, en daar selfs geleenthede was dat die redaksie uit protes bedank het, is tog daarin geslaag om die blad, behalwe vir die oorlogsperiode van Maart 1900 tot Maart 1903, staande te hou. Dit is duidelik dat die redaksie nie juis deur 'n lesende publiek gerig en geïnspireer is nie, maar aan die ander kant het die blad 'n onmisbare rol gespeel om alle amptelike kennisgewinge in verband met kerkaangeleenthede spoedig aan die gemeentes (waarvan daar in 1909 altesaam 49 was) en Ringe bekend te stel. 

Dit was eers sedert 1890 dat die pos Kaapstad per trein afgelewer is — en selfs dit het baie vertragings meegebring — sodat die handhawing van *De Kerkbode* as orgaan vir die Vrystaatse Kerk in die republikeinse jare, veral namate die Kerk in die tagtigerjare vinnig uitgebrei het, slegs die groei en ontwikkeling van die Kerk sou belemmer.

## Bronne 
*  Oberholster, prof. dr. J.J. 1963. *Die Nederduitse Gereformeerde Kerk in die Oranje-Vrystaat*. Bloemfontein: Die N.G. Kerk In Die O.V.S.
Corner House

duimnael|Die tweede Corner House, Johannesburg, ongeveer 1890
duimnael|Corner House in 1899

**Corner House** (ook Old Corner House) in die sentrale sakekern van Johannesburg was die hoofkantoor van een van die grootste myngroepe in Suid-Afrika. Die besondere gebou met sy unieke geskiedenis is in 1999 tot gedenkwaardigheid verklaar.

## Teenswoordig 
Toe die eiendomsontwikkelaar Urban Ocean hierdie eerstydse statusgebou by die adres Commissionerstraat 77, op die hoek met Simmondsstraat, in 2003 koop, was dit in 'n verwaarloosde toestand. Tans huisves dit 'n hotel, kantore, woonstelle, restaurante, 'n spa en 'n gimnasium.

## Geskiedenis 
Die eerste gebou op hierdie plek  het dateer uit 1886  en was van  sinkplaat en hout. Toe was dit bekend as "Beit se gebou". In 1893 is 'n dubbelverdiepinggebou opgerig met luukse afwerkings soos balkonne, gietystertralies, 'n koepeldak van koper en groen dakpanne. Na bewering is die Jameson-inval hier beplan. Hermann Eckstein het in 1904 die dienste van die Suid-Afrikaanse argitekte Leck en Emley verkry en is  Johannesburg se eerste wolkekrabber met 10 verdiepings gebou. Dit het 'n hyser en marmervloere gehad en die kantore is betimmer met eikehout en kiaathout. In die kelder was twee groot kluise vir die goudstawe. Koeëlgate in die voorgewel herinner aan die 1922-staking. Rand Mines het die gebou in 1964 aan Barclays Bank verkoop. Die myngroep bou toe daarnaby 'n nuwe hoofkantoor op die hoek van Commissionerstraat en Sauerstraat. Aanvanklik is na die nuwe gebou ook verwys as Corner House.

## Argitektuur 
Die hele gebou en veral sy fasade word as van argitektoniese belang beskou.

## Naam 
Die naam Corner House verwys na die ligging van die gebou, maar ook na die stiger van Rand Mines, naamlik Hermann Eckstein. Eckstein uit Duits vertaal beteken hoeksteen. Dalk het Eckstein  homself as 'n hoeksteen in die mynbedryf beskou.

## Bibliografie 
* Palmer, Eve en Geoffrey Jenkins: The companion guide to South Africa. Londen: Collins, 1978. 
* Standard Encyclopaedia of Southern Africa, deel 3. Kaapstad: Nasou, 1971.
* www.emporis.com
Michael van der Spuy

**Michael van der Spuy** (*20 Februarie 1991, Bethlehem) is ’n rugbyspeler wat vir die Cheetahs op Senter speel in die Superrugbyreeks en vir die Griekwas in die Curriebekerreeks. 

## Loopbaan 
### Jeug 
Van der Spuy het in 2010 vir die Westelike Provinsie se o/19-span uitgedraf in die provinsiale kampioenskap en in 2011 en 2012 vir die o/21-span van die Westelike Provinsie.

### Westelike Provinsie 
Hy het sy eersterangse debuut vir die Westelike Provinsie gedurende die 2011 Vodacombeker gemaak in ’n wedstryd teen die Pumas en het binne sewe minute ’n drie gedruk.  Hy het in nog een wedstryd as plaasvervanger gespeel, hierdie keer teen die Luiperds.

’n Paar maande later het hy sy Curriebekerdebuut gemaak in die 2011 Curriebekerseisoen toe hy as plaasvervanger teen die Goue Leeus op die veld gedraf het in Johannesburg.  Dit was sy enigste Curriebekerwedstryd in 2011 omdat hy in die res van die seisoen vir die o/21-span gespeel het.

In die volgende seisoen (2012) het Van der Spuy in agt wedstryde in die Vodacombeker gespeel en een drie gedruk.  Hy is egter beseer en kon nie in die Curriebekerkompetisie speel nie.

In 2013 het Van der Spuy weer in agt wedstryde gespeel in die Vodacombeker en drie drieë gedruk en hy is ingesluit in die span vir die 2013 Curriebeker Premierafdeling.

### Griekwas 
Voor die aanvang van die 2015-seisoen het Van der Spuy hom by die Griekwas aangesluit.

## Verwysings 
## Eksterne  skakels 
*
Hoekmomentum

[duimnael|Hierdie [giroskoop bly as gevolg van hoekmomentum regop terwyl dit in die rondte tol.]]

In fisika is die **hoekmomentum** die rotasie ekwivalent van lineêre momentum. Dit kan meer spesifiek beskryf word as die moment van lineêre momentum. Die **hoekmomentum** van 'n voorwerp bly konstant indien daar geen eksterne moment (wringkrag) toegepas word nie.

## Verwantskap Tussen Lineêre- en hoekmomentum 
Lineêre momentum is direk eweredig aan die massa m en die snelheid v van 'n voorwerp, net so is hoekmomentum direk eweredig aan die traagheidsmoment I en hoeksnelheid \omega van die voorwerp

Vir die hoekmomentum om punt O vir 'n partikel is die verwantskap tussen lineêre momentum en hoekmomentum as volg:

L_O = rp

waar:
* L_O die hoekmomentum om punt O is.
* r die afstand vanaf die partikel se massamiddelpunt tot die punt O.
* p is die lineêre momentum van die partikel.

## Verandering in hoekmomentum 
Die verandering in hoekmomentum \dot{H} vir 'n tydstip is gelyk aan die som van eksterne momente \Sigma M_O wat wiskundig as volg voorgestel word:

\dot{L_O} = \Sigma M_O

## Verwysings
Ruth Rendell

**Ruth Barbara Rendell, barones Rendell of Babergh** (née **Grasemann**; * 17 Februarie 1930, † 2 Mei 2015) was 'n Engelse skryweres van riller- en sielkundige misdaadromans. 

Gedurende haar langdurige literêre loopbaan, wat oor vyf dekades gestrek het, het meer as sestig romans uit haar pen verskyn, waaronder 'n reeks romans rondom haar gewildste karakter, hoofinspekteur Wexford, wat ook vir televisie verfilm is en groot sukses behaal het. Haar romans is in 'n twintigtal tale vertaal, en meer as sestig miljoen eksemplare daarvan is wêreldwyd verkoop.

Maar Ruth Rendell het ook grootliks bygedra tot die ontwikkeling van 'n subgenre van misdaadromans waarin sy diep in die sielkundige agtergrond van misdadigers en hul slagoffers gedelf het. Sy het lig gewerp op karakters wat sielkundig versteur of andersins sosiaal geïsoleer is. Meer lig op dié onderwerp is in 'n derde reeks romans gewerp wat onder die pennaam **Barbara Vine** verskyn het.

## Verwysings
Saffloer

**Saffloer** is 'n voorwetenskaplike kleur, 'n diep skakering van blou, verkry deur kobalterts te rooster. Tydens die Victoriaanse tydperk is saffloer gebruik om glas blou te kleur.

Die eerste aangetekende gebruik van saffloer as 'n kleurnaam in Engels, was omstreeks die 1550s.

## Kleurkoördinate 
Volgens verskeie kleurskemas word **saffloer** soos volg voorgestel:

## Sien ook 
* Lys van kleure
Skeppingspilare

[duimnael|280px|Hubble se tweede, groter foto van die Skeppingspilare in die [Arend-newel. Dit is in 2014 geneem ter herdenking aan die oorspronklike foto uit 1995.]]
[duimnael|Dié videogreep wys ’n [3D-uitbeelding van die struktuur van die pilare.]]

Die **Skeppingspilare** is wolkkolomme in die Arend-newel (in die sterrebeeld Slang) wat bekend geraak het danksy ’n foto deur die Hubble-ruimteteleskoop. Die newel is sowat 7&nbsp;000 ligjare van die Aarde af. Die kolomme word so genoem omdat nuwe sterre aan die vorm is in die stof en gas, terwyl die pilare weggekalwe word deur lig en winde vanaf nabygeleë sterre wat onlangs gevorm het. 

Die foto is op 1 April 1995 geneem en is deur Space.com aangewys as een van die top-10-foto's deur Hubble. Die sterrekundiges wat daarvoor verantwoordelik was, is Jeff Hester en Paul Scowen, destyds albei verbonde aan die Arizona-staatsuniversiteit. In 2011 is die streek weer besoek deur die ESA se Herschel-ruimtesterrewag.

## Samestelling 
Die pilare is saamgestel uit koel molekulêre waterstof en ruimtestof wat weggekalwe word deur die ultravioletlig van nabygeleë warm sterre. Die vingeragtige uitsteeksels is groter as ons Sonnestelsel; die linkerkantse pilaar is sowat vier ligjare lank. Hulle word gevorm deurdat stukke van die newel taamlik bestand is teen die jong sterre se intense UV-strale en dit wegkeer van die deel van die wolke onder hulle.

## Moontlike vernietiging 
Op foto's deur die Spitzer-ruimteteleskoop kan ’n wolk warm stof naby die Skeppingspilare gesien word wat deur een groep beskou word as ’n skokgolf wat deur ’n supernova veroorsaak is. As dit so is, kon die supernova die pilare 6&nbsp;000 jaar gelede vernietig het. Omdat die pilare sowat 7&nbsp;000 ligjare van die Aarde af is, sal dit eers oor sowat 1&nbsp;000 jaar hier sigbaar wees weens die beperkte snelheid van lig. Een sterrekundige wat nie by die Spitzer-waarnemings betrokke was nie, meen egter ’n supernova sou sterker radio- en X-straal-uitsendings tot gevolg gehad het en dat dit eerder die winde van enorme sterre is wat die stof kon verhit het. As dit die geval is, sal die Skeppingspilare oor ’n langer tydperk weggekalwe word.

## Foto's 
duimnael|links|Die oorspronklike, ikoniese 1995-foto van die Skeppingspilare.

### Hubble-foto 
Die Hubble-ruimteteleskoop se oorspronklike foto van die Skeppingspilare bestaan uit 32 verskillende beelde wat deur vier kameras geneem is. Die lig op die foto kom van verskillende elemente in die newel en vorm verskillende kleure op die saamgestelde foto: groen vir waterstof, rooi vir enkel-geïoniseerde swaelatome en blou vir dubbel-geïoniseerde suurstofatome.

### Tweede Hubble-foto 
Ter viering van die 25ste herdenking van Hubble se lansering het sterrekundiges in 2014 ’n nuwe foto van die pilare saamgestel wat groter is en ’n hoër resolusie het. Dit is in Januarie 2015 bekendgestel op die Amerikaanse Sterrekundevereniging se byeenkoms in Seattle. Die foto is deur Hubble se Wyeveldkamera 3 geneem wat in 2009 geïnstalleer is, en is in sigbare en infrarooilig.

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
Veroneesgroen

**Veroneesgroen** is 'n blou-groen pigmentkleur, 'n gehidreerde kroom(III)oksied. Die skakering is meer groen as blou, en is donkerder as lentegroen, die kleur tussen groen en siaan op die kleurwiel. Viridiaan neem sy naam van die Latynse *viridis*, wat *groen* beteken.

Die eerste aangetekende gebruik van **viridian** as 'n kleurnaam in Engels, was omstreeks die 1860s.

## Kleurkoördinate 
Volgens verskeie kleurskemas word **veroneesgroen** as volg voorgestel:

## Sien ook 
* Lys van kleure
Jaar sonder 'n somer

duimnael|Temperature wat in 1816 in Europa gemeet is, in vergelyking met die gemiddeldes vir die tydperk tussen 1971 en 2000
[duimnael|Die [kaldera, of groot krater, van die vulkaan Tambora het as gevolg van die massiewe uitbarsting in 1815 ontstaan]]
Die jaar 1816 staan veral in Europa en Noord-Amerika bekend as die '''Jaar sonder 'n somer''', 'n jaar wat deur klimatologiese eienaardighede soos ongewoon koue weer gekenmerk is. Die gemiddelde globale temperature het met tussen 0,4 en 0,7&nbsp;°C gedaal - 'n afkoeling wat tot misoeste en hongersnood in die Noordelike Halfrond gelei het.

Omstandighede dui daarop dat dié weerverskynsel 'n vulkaniese winter was wat hoofsaaklik deur die massiewe uitbarsting van die vulkaan Tambora in Nederlands-Oos-Indië in April 1815 veroorsaak is – die sterkste uitbarsting in minstens 1&nbsp;300 jaar. 'n Geskatte 150 kubieke kilometer vulkaanas, magma, gesteentes en gas is destyds in die atmosfeer geblaas. Die stofwolk het sowat 'n jaar lank uitgebrei en het in Wes- en Suid-Europa, maar ook in groot dele van die Verenigde State, somertemperature enkele jare lank merkbaar laat daal.

## Lees ook
*Laki

## Verwysings
Biedermeier

duimnael|*Der Sonntagsspaziergang* (*Die Wandeltoer op Sondag*)Skildery deur Carl Spitzweg (1841), een van die hoofverteenwoordigers van die Biedermeier-stylperiode
Die historiese en kunsterm **Biedermeier** verwys na die tydperk tussen 1815 (die jaar waarin die Weense Kongres gehou is) en 1848 (die begin van die burgerlike rewolusie) in die deelstate van die Duitse Bond.

Ten opsigte van sy politieke betekenis word die term veral met die sogenaamde Restourasietydperk en die staatspolitieke ontwikkeling ná die einde van die Napoleontiese periode en die Weense Kongres verbind. Ewe belangrik is Biedermeier as sambreelterm vir 'n kuns- en kultuurperiode, alhoewel dié periode nie suiwer afgebaken kan word nie. So dateer baie assosiasies met die Biedermeierperiode uit die laat 19de eeu. Hulle word tans as ooglopende projeksies uit dié tyd beskou.

Die teenoorgestelde beweging, wat in dieselfde periode val, staan as *Vormärz* (die tyd voor die rewolusionêre bewegings van Maart 1848) bekend. Dit word verbind met pogings om die politieke situasie in Duitssprekende lande rewolusionêr te verander en vind sy literêre neerslaag onder meer in die werke van skrywers soos Georg Büchner en Heinrich Heine.

Biedermeier as kunsterm verwys enersyds na die spesifieke kultuur en kuns van die burgersklas, wat sy uitdrukking byvoorbeeld in tuismusiek, binne-argitektuur en mode gevind het, andersyds na die destydse literatuur wat dikwels as kleingeestig, vervelend of behoudend afgestempel word. Kenmerkend is die onttrekking aan die politiek en die vlug na die private sfeer en na 'n idilliese leefstyl en geluk.

## Biedermeier in die skilderkuns 
In die skilderkuns van die tydperk merk mens veral genrestukke, familieportrette en landskappe.

Josef Ziegler Familie Sidorowicz 1824.jpg|Josef Ziegler: *Familie Sidorowicz*, 1824
Mende Familienporträt Vonderbank.jpg|Karl Adolph Mende: *Familie Vonderbank*, 1824
Georg Wachter Familienportrait 1849.jpg|Georg Wachter: *Familieportret*, 1849
Joseph Anton Koch 003.jpg|Joseph Anton Koch: *Das Wetterhorn mit dem Reichenbachtal*, 1924
Adrian Ludwig Richter 019.jpg|Adrian Ludwig Richter: *Meisjes op de weide*, 1923
Adolph Menzel - Bauplatz mit Weiden - Google Art Project.jpg|Adolf Menzel: *Bouwplaats met wilgen*, 1846

Peter Fendi was as skilder/kunstenaar 'n belangrike verteenwoordiger van die tydperk gewees.
Ius promovendi

duimnael|300px|Doktorsgrade word tydens 'n gradeplegtigheid toegeken.

**Ius promovendi** is die reg van 'n hoogleraar (professor) om 'n wetenskaplike te bevorder, dit wil sê, die graad van doktor aan hom of haar toe te ken.

Hierdie reg bestaan nog steeds, al is dit deesdae aan strenger reëls gebind. Gewoonlik verval dit vyf jaar na die emeritaat van die hoogleraar.

Die reg van 'n instelling om doktorsgrade toe te ken word ook *ius promovendi* genoem.
Lioessens

**Lioessens** (Wes-Fries: *Ljussens*) is 'n dorp in die Nederlandse provinsie Friesland. Die dorp lê noordoos van Dokkum en ressorteer onder die munisipaliteit Noardeast-Fryslân. Dit het sowat 360 inwoners (2019-sensus).

## Bevolking 
## Dorpsbeeld 

Lêer:Dongeradiel Ljussens Geref Tsjerke.JPG|Gereformeerde kerk
Lêer:Dongeradiel Ljoesens HoekEnWad.JPG|Oostekant van Lioessens (heuwel *Hoek en Waad*, in die middeleeue *Huickwert*)

## Eksterne skakel 
*
Engelsman se graf

**Engelsman se graf** kan na een van die volgende verwys:

* Engelsman se graf (Merweville)
* Engelsman se graf (Clanwilliam)
Holwert

**Holwert** is 'n dorp in die Nederlandse provinsie Friesland. Die dorp lê noordwes van Dokkum aan die Waddesee en ressorteer onder die munisipaliteit Noardeast-Fryslân. Dit het sowat 1630 inwoners (2014).

## Bevolking 
## Dorpsbeeld 

Lêer:Doopsgezinde kerk Holwerd.jpg|Doopsgesinde kerk
Lêer:Sint Willibrorduskerk Holwerd.jpg|Sint Willibrorduskerk
Lêer:De pier van Holwerd.jpg|Dam van Holwert voor die veerboot na die eiland Ameland

## Bekende boorlinge 
* Johannes Phocylides Holwarda (1618–1651), filosoof
* Sicco Douwe van Aylva (1734–1807), staatsman
* Hans Jouta (1966), beeldhouer

## Naburige stede en dorpe 
## Eksterne skakel 
*
Terwispel

**Terwispel** is 'n dorp in die Nederlandse provinsie Friesland. Die dorp lê suidwes van Drachten, noordwes van Gorredijk, en ressorteer onder die munisipaliteit Opsterland. Dit het sowat 1&nbsp;000 inwoners (2005).

## Dorpsbeeld 

Lêer:Terwispel 001.JPG|Terwispel
Lêer:Terwispel..jpg|Terwispel
Lêer:Terwispel Hervormde kerk..jpg|Hervormde kerk

## Verenigings 
* *Sizze en Dwaan* – toneel
* *De Hiskefiskers* – sangkoor
* Sportvereniging Wispolia
** Voetbalvereniging Wispolia
** Gimnastiekvereniging Wispolia
** Tennisvereniging Wispolia

## Bekende boorlinge 
* Atte Jongstra (13 Augustus 1956) – skrywer

## Eksterne skakel 
*
Parochialkirche

Die **Parochialkirche** (Duits, "Parogiale kerk") in die *Kirchenkreis Berlin Stadtmitte* ("Kerkkring Berlyn-Middestad") is 'n kerk van die Evangeliese Kerkgemeente van Berlyn in die administratiewe stadsdistrik Mitte. Die gebou, wat vanaf 1695 ontstaan het, is die oudste kerk van Berlyn se gereformeerde gemeente.

## Ligging 
duimnael|links|'n Gedenktafel herinner aan die vroeëre hospitaal
Die kerk en die aangrensende kerkhof is tussen Klosterstraße, Parochialstraße en Waisenstraße geleë – net agter Berlyn se historiese stadsmuur wat hier gedeeltelik bewaar gebly het. Op die historiese kerkhof, wat deel uitmaak van die kerkterrein, kan nog enkele ou grafkruise en -tafels besigtig word. Daaragter word die terrein deur die vroeëre Evangeliese Georgen-gemeente se gemeentehuis met drie verdiepings begrens.

Die oorspronklik selfstandige *Parochial*-gemeente het in 1968 met die Georgen-gemeente saamgesmelt. In 2003 is die gemeente by die Marien-gemeente ingesluit. 'n Barokgebou, wat in 1708 opgerig is en vroeër as gemeentehuis en hospitaal gedien het, huisves sedert die laat 1990's dele van die Humboldt-universiteit te Berlyn se Teologiese Fakulteit.

## Voorgeskiedenis 
Die Parochialkirche is die eerste kerkgebou in Berlyn wat vir gereformeerde kerklidmate opgerig is. Die gereformeerde gemeente in Berlyn en Cölln, twee historiese nedersettings wat later tot Berlyn saamgesmelt het, is gestig nadat die Brandenburgse keurvors Johann Sigismund in 1613 die Calvinistiese geloof aangeneem het.

## Eksterne skakels
Prinses Charlotte van Wallis

**Prinses Charlotte van Wallis** (Charlotte Elizabeth Diana; geb. 2 Mei 2015 in Londen) is die tweede kind van William, Prins van Wallis, en sy vrou, Catherine, Prinses van Wallis. Sy is 'n kleindogter van koning Charles III van die Verenigde Koninkryk en die derde aanspraakmaker op die Britse troon ná haar pa en broer. Haar oudste broer, George Alexander Louis, is op 22 Julie 2013 gebore, en haar jongste broer, Louis Arthur Charles, op 23 April 2018, albei ook in Londen.

## Aankondiging van die swangerskap 
Op 8 September 2014 het Clarence House aangekondig dat prins William en Catherine hul tweede kind verwag. Die aankondiging is in 'n persverklaring en op sosiale media gemaak. Die nuus het internasionale mediadekking en goeie wense van Britse politici ontvang, maar ook kritiek dat die hoeveelheid aandag oorbodig was.

Daar is verwag dat die hertog en hertogin saam die Dickson Poon-universiteit van Oxford se China Centre-gebou by die Universiteit van Oxford op 8 September sou open, maar omdat die hertogin by Kensington-paleis vir oggendnaarheid behandel is,

In Oktober 2014 het Kensington-paleis aangekondig dat die baba na verwagting in April 2015 gebore sou word.

## Geboorte 
Op 2 Mei 2015 om 08:34 BST het die hertogin by die St. Mary's Hospital, Londen, die lewe geskenk aan 'n dogter wat 3,71&nbsp;kg geweeg het. Die Hertog van Cornwall en Cambridge was teenwoordig by die geboorte. Die baba is in die wêreld gebring deur dr. Alan Farthing, die snydokter-ginekoloog van koningin Elizabeth II, en Guy Thorpe-Beeston, 'n kenner in hoërisikoswangerskappe en snydokter-ginekoloog van die koninklike huishouding; albei was ook teenwoordig by die geboorte van die Cambridges se eerste kind, prins George, in 2013. Prinses Charlotte het haar eerste openbare verskyning buite die hospitaal op 2 Mei teen 18:11 BST saam met haar ouers gemaak.

Op die aand van dieselfde dag is landmerke soos Tower Bridge in Londen en die Vredestoring in Ottawa, Ontario, pienk verlig om die geboorte van die prinses aan te kondig. Op 4 Mei is 'n kanonsaluut afgevuur deur The King's Troop, Royal Horse Artillery, by Hyde Park, en deur die Artilleriekompanjie by die Londense Tower. Later die dag is haar naam bevestig as Charlotte Elizabeth Diana.

## Titel en stamboom 
Die prinses staan bekend as Haar Koninklike Hoogheid prinses Charlotte van Wallis.

Deur koning  Charles is sy lid van die Huis van Windsor en ’n afstammeling in die manlike lyn van die Huis van Glücksburg, wat as konings van Denemarke en Griekeland regeer het. Deur haar pa se ma, Diana, stam sy af van die Spencer-familie. Die prinses is die derde aanspraakmaker op die Britse troon ná haar pa en ouer broer. Volgens die Kroonwet van 2013 kan sy nie in die opvolging van die troon deur enige jonger broers vervang word nie. Sy is koningin Elizabeth II se vyfde agterkleinkind en vierde agterkleindogter. Sy is ook die vierde aanspraakmaker op die trone van die 16 Volkebondslande.

### Voorgeslag van prinses Charlotte van Cambridge 

## Verwysings
Graues Kloster

duimnael|links|200px|Die bouval van die Grys Kloosterkerk in die aandskemer
duimnael|Die Grys Klooster op 'n historiese poskaart van omstreeks 1910
[duimnael|Die bouval van die Fransiskane-kloosterkerk, soos gesien vanuit die [Televisietoring van Berlyn|Berlynse televisietoring]]

**Graues Kloster** (Duits, "Grys Klooster") is die naam waarmee na die Fransiskane-klooster in die Middeleeuse *Alt-Berlin* (die historiese middestad van Berlyn wat sy oorsprong in die dubbelstad Berlin en Cölln het) verwys is. Volgens die oorlewering van die Brandenburgse kronis Andreas Angelus is die naam afgelei van die Fransiskane-monnike se grys kleredrag.

Die Berlynse Fransiskane-klooster was in die huidige Klosterstraße in die stadsdistrik Mitte geleë. Voor sy vernietiging in die Tweede Wêreldoorlog is die klooster as die belangrikste Middeleeuse gebou van Berlyn beskou. Die bouval van die Fransiskane-kloosterkerk is na die oorlog beveilig om as oorlogsmonument te dien. Dit is tegelykertyd een van die laaste Gotiese besienswaardighede wat in die Duitse hoofstad bewaar gebly het.

## Eksterne skakels
Engwierum

**Engwierum** (Wes-Fries: *Ingwierrum*) is 'n dorp in die Nederlandse provinsie Friesland. Die dorp lê 8&nbsp;km oos van Dokkum en ressorteer onder die munisipaliteit Noardeast-Fryslân. Dit het sowat 420 inwoners (2004-sensus).

## Bevolking 
* 1954 – 901
* 1959 – 842
* 1964 – 771
* 1969 – 714
* 1974 – 640
* 2004 – 420

## Die Kerk van Engwierum 
Die kerk uit 1746 is teen 'n ou Middeleeuse kerktoring uit die 13de eeu gebou, 'n oorblyfsel van die ou kerk, wat omstreeks 1725 afgebreek is.

Lêer:Kerk Engwierum3.jpg|Binnekant van die kerk
Lêer:Kerk Engwierum4.jpg |Preekstoel
Lêer:Kerk Engwierum5.jpg|Orrel

## Verenigings 
* Euphonia – musiekgroep
* Sokkervereniging *Oostergo* saam met die dorp Ee.

## Naburige stede en dorpe 
## Eksterne skakels 
*
Nepalese aardbewing van 2015

duimnael|260px|’n Kaart van die aardbewing en naskokke.
duimnael|260px|Tektoniek van Nepal
[duimnael|260px|Die ontruiming van geboue in [Kolkata.]]
Die **Nepalese aardbewing van 2015** (ook die Himalaja-aardbewing genoem) was ’n aardbewing op 25 April 2015 om 11:56:26 (NST)/07:11:26 (UCT+1) met ’n krag van 7,8 op die Richterskaal en ’n verwoestende krag (IX) op die skaal van Mercalli.

Die episentrum lê ongeveer 34 kilometer oossuidoos van Lamjung, met ’n hiposentrum van ongeveer 10 kilometer diep. Dit is die ergste ramp in die Suid-Asiatiese land Nepal sedert die aardbewing tussen Nepal en Bihar in 1934. Tydens die aardbewing het minstens 7&nbsp;500 mense omgekom en is talle antieke Nepalese tempels vernietig of beskadig. Die meeste slagoffers was in Nepal, maar daar was ook slagoffers in omliggende lande, waaronder Indië, China en Bangladesj.

Die aardbewing het ’n sneeustorting op Berg Everest veroorsaak wat die lewe van minstens 19 mense geëis het, wat dit die dodelikste dag op die berg in die geskiedenis maak. Dit het nog ’n groot sneeustorting in die Langtangvallei veroorsaak waar 250 nou vermis word. Eeue oue geboue is vernietig soos die Unesco-wêrelderfenisgebiede in die Katmandoevallei, insluitend op die Katmandoe Durbar-, Patan Durbar- en Bhaktapur Durbar-plein. Die regering van Nepal het ná die aardbewing drie dae van rou afgekondig.

Geofisici en ander kundiges waarsku reeds dekades lank dat Nepal kwesbaar is vir ’n dodelike aardbewing, veral as gevolg van die geologie, verstedeliking en argitektuur.

Voortgesette naskokke het oor die hele Nepal voorgekom, met ’n skok van 6,7 op 26 April om 00:54:08 NST. Etlike dae daarna was daar steeds 'n risiko dat grondverskuiwings die gebied kon tref.

## Verwysings 
## Eksterne skakels 
* USGS Earthquake Hazards Program
*
Lys van dierebenamings volgens geslag en generasie

duimnael|regs|*Green Highlander* is 'n kunsvlieg wat goed werk vir salm.

Meeste diere, veral dié wat mak gemaak is, het spesifieke name vir manlike, vroulike, jongelinge, en hul groepe.

Die meeste terme wat hier gebruik word, kan in algemene woordeboeke en algemene inligtingswebwerwe nageslaan word.

## Generiese terme 
## Verwysings
Lakewood, New Jersey

**Lakewood** is 'n dorp in Ocean County in die deelstaat New Jersey en is gestig in 1786. Dit is ongeveer 50&nbsp;km oos van Trenton, die hoofstad van New Jersey. Die dorp is gestig op die suide-oewer van die Metedeconkrivier. Daar is 'n gesondheidsoord in die middel van die dennewoudgebied. Die *Georgian Court Universiteit*, 'n Roomse Katoliekeskool vir dogters, asook die Lakewood Vloot Lugmagbasis is ook naby geleë.

## Bron 
* ''Collier's Encyclopedia'', Crowell-Collier Educational Corporation, volume 14, bladsy 273.